AIŠKINAMASIS RAŠTAS

Dėl Molėtų rajono savivaldybės nevyriausybinių organizacijų, veikiančių neįgaliųjų socialinės integracijos ir socialinių paslaugų teikimo srityje, projektų finansavimo tvarkos aprašo patvirtinimo

1. **Parengto tarybos sprendimo projekto tikslai ir uždaviniai:**

 Vykdant Molėtų rajono savivaldybės strateginio veiklos plano 2022-2024 metams 7 programos 1.3. Tikslo „Užtikrinta visavertė ir saugi socialinė aplinka“ 1.3.1. Uždavinio „Gerinti socialinių paslaugų kokybę ir prieinamumą parengtas“ 8 Priemonę „Nevyriausybinių organizacijų ir viešųjų įstaigų, veikiančių socialinės integracijos srityje, rėmimas“, parengtas Molėtų rajono savivaldybės nevyriausybinių organizacijų, veikiančių neįgaliųjų socialinės integracijos ir socialinių paslaugų teikimo srityje, projektų finansavimo tvarkos aprašas, kuris nustato Priemonės įgyvendinimo tvarką, reikalavimus projektų paraiškoms, jų teikimo ir vertinimo, finansavimo projektams skyrimo tvarką, lėšų, skirtų projektų įgyvendinimui, panaudojimo kontrolę ir atsakomybę už šio aprašo pažeidimą.

 Tikslas – patvirtinti Molėtų rajono savivaldybės nevyriausybinių organizacijų, veikiančių neįgaliųjų socialinės integracijos ir socialinių paslaugų teikimo srityje, projektų finansavimo tvarkos aprašą

1. **Siūlomos teisinio reguliavimo nuostatos:**

Priėmus šį sprendimą bus reglamentuota Molėtų rajono savivaldybės nevyriausybinių organizacijų, veikiančių neįgaliųjų socialinės integracijos ir socialinių paslaugų teikimo srityje, projektų finansavimo tvarka.

1. **Laukiami rezultatai:**

Finansuojant Molėtų rajono savivaldybės nevyriausybinių organizacijų, veikiančių neįgaliųjų socialinės integracijos ir socialinių paslaugų teikimo srityje, projektus, didės socialinių paslaugų prieinamumas Molėtų rajono savivaldybės gyventojams bei jų integracija į visuomenę.

1. **Lėšų poreikis ir jų šaltiniai:**

Savivaldybės biudžete 2022 m. numatyta 20 000 Eur. lėšų priemonės įgyvendinimui.

1. **Kiti sprendimui priimti reikalingi pagrindimai, skaičiavimai ar paaiškinimai.**

Priemonę įgyvendins Savivaldybės administracija.